Document ID: 32001R1655

Uredba Komisije (ES) št. 1655/2001
z dne 14. avgusta 2001
o spremembi Uredbe (ES) št. 1622/2000 o določitvi nekaterih podrobnih pravil za izvajanje Uredbe (ES) št. 1493/1999 o skupni ureditvi trga za vino in o vzpostavitvi kodeksa Skupnosti na področju enoloških postopkov in obdelav
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1493/1999 z dne 17. maja 1999 o skupni ureditvi trga za vino [1], kakor je bila nazadnje spremenjena z Uredbo (ES) št. 2826/2000 [2], in zlasti člena 46 Uredbe,
ob upoštevanju naslednjega:
(1) Točka A(3) Priloge V k Uredbi (ES) št. 1493/1999 omogoča povečanje največje dopustne količine skupnega žveplovega dioksida v vinu, če je to potrebno zaradi vremenskih razmer.
(2) Uredba Komisije (ES) št. 1622/2000 [3], kakor je bila nazadnje spremenjena z Uredbo (ES) št. 1609/2001 [4], določa nekatera podrobna pravila za izvajanje Uredbe (ES) št. 1493/1999, zlasti glede največje količine skupnega žveplovega dioksida.
(3) S pismom z dne 21. maja 2001 je nemška vlada zaprosila za dovoljenje za povečanje največje dopustne količine skupnega žveplovega dioksida v vinu, ki je določena na manj kot 300 miligramov na liter, za največ 40 miligramov na liter za vino, proizvedeno v Nemčiji iz pridelka grozdja letnika 2000, zaradi izjemno neugodnih vremenskih razmer. Tej prošnji je treba ugoditi.
(4) Ta začasni ukrep je edina izbira, ki je na voljo za zagotovitev, da se pridelek grozdja letnika 2000 ne bo pokvaril in ga bo tako možno uporabiti za vina, proizvedena v Nemčiji.
(5) Uredbo (ES) št. 1622/2000 je treba zato spremeniti, da se dovoli povečanje največje količine skupnega žveplovega dioksida v vinih, proizvedenih v Nemčiji, iz pridelka grozdja letnika 2000.
(6) Upravljalni odbor za vino ni podal mnenja v roku, ki ga je določil njegov predsednik -
SPREJELA NASLEDNJO UREDBO:
Člen 1
Uredba (ES) št. 1622/2000 se spremeni:
1. Členu 19 se doda naslednji odstavek 4:
"4. Primeri, ko lahko države članice zaradi vremenskih razmer odobrijo, da se največja količina skupnega žveplovega dioksida v vinu, ki je v točki A Priloge V k Uredbi (ES) št. 1493/1999 določena na manj kot 300 miligramov na liter, poveča za največ 40 miligramov na liter za nekatera vina, proizvedena v nekaterih vinorodnih območjih na njihovem ozemlju, so našteti v Prilogi XIIa k tej uredbi."
2. Doda se Priloga XIIa, katere besedilo je v Prilogi k tej uredbi.
Člen 2
Ta uredba začne veljati dan po objavi v Uradnem listu Evropskih skupnosti.
Ta uredba je v celoti zavezujoča in se neposredno uporablja v vseh državah članicah.
V Bruslju, 14. avgusta 2001

Labels: 15
17
6